 Markii ay muddadii dheeraatay ayaa Rasuulku SCW wuxuu la tashaday Nawfal binu Mucaawiya, Nawfal wuxuu yiri Rasuulkii Allow waa dawaco god ku jirta oo haddii aad dul fadhidid waad qaban kartaa, haddii aad ka tagtana waxba kaama dhibi karaan, markaas ayaa Rasuulku SCW wuxuu goaansaday in uu faraha ka qaado, wuxuuna amray in uu Cumar binu Khadhaab ciidanka ogeysiiyo, markaas ayaa Cumar ciidankii ogeysiiyey oo yiri berri waan tegaynaa hadii Alle idmo, markaas ayey asxaabtii arrinkaas dhibsadeen oo dheheen ma annaga oo aan furan ayaan tegaynaa? 